Foto: RIA Novosti Turkmaniston prezidenti Gurbanguli Berdimuxamedov hukumat yig‘ilishida fuqarolarga koronavirusdan himoyalanish uchun qadimiy xalq vositasi – isiriqdan foydalanishni tavsiya qildi. Bu haqda RIA Novosti mahalliy televideniyega tayangan holda xabar berdi. Davlat rahbari turkmanlarning ajdodlari ming yillar davomida zararli odatlar va turli yuqumli kasalliklarga qarshi kurashning milliy usulini yaratishgani ta’kidladi. «Dono ajdodlarimiz muhim tadbirlar oldidan isiriq tutatishgan. Bu an’anaga qat’iy amal qilishgan», — dedi u. Berdimuxamedov isiriq tutatish an’anasi hozir ham davom etayotganini ta’kidladi. Uning so‘zlariga ko‘ra, bu o‘simlikning tutuni inson tanasiga turli viruslar kirishining oldini oladi. Hozirgi vaqtda Turkmanistonda koronavirus bilan xastalangan biror bemor aniqlanmagan.